क्षेत्रीय शान्ति, समृद्धि र समुन्नतिका लागि मेलमिलापको विकल्प देखिँदैन । सीमा विवादकै कुरो गर्ने हो भने पनि आपसमा बसेर सुल्झाउन नसकिने गुत्थी होइन । अबका दिनमा केवल दुई देशबीचको मात्रै सीमा समस्या सल्ट्याएर नपुग्नेमा पनि सबै पक्ष सहमत हुनुपर्छ । नेपाल भारतबीच रहेका दर्जनौँ ठाउँका सीमा विवाद यथावत् रहनु पनि कसैका लागि हितकर हुँदैन । छरछिमेकमा सुसम्बन्ध बढाउन मेलमिलाप नीति अँगाल्ने हो भने द्विदेशीय सन्धि, सम्झौता एवं सहमति त तदनुसार हुनुपर्छ नै, यसबाहेक अन्तर्राष्ट्रिय कानुन, परम्परा र मार्गनिर्देशको पनि सही पालना हुनुपर्छ ।
